La Universitat de València acull l’Oficina per a la Recuperació Cultural Post-Dana

## La Universitat de València acull l’Oficina per a la Recuperació Cultural Post-Dana

Teatre Auditori de Catarroja (TAC) afectat per la dana. Fotografia cedida per Gestió Cultural.

Aquesta entitat, constituïda per a la mediació amb les ajudes i les necessitats pròpies del sector afectat per les inundacions del passat 29 d’octubre, està coordinada per Gestió Cultural. Associació Valenciana de Professionals de la Cultura per encomana directa del Ministeri de Cultura.

La Universitat de València, a través de la seua Fundació General, acull mitjançant conveni de col·laboració l’Oficina per a la Recuperació Cultural Post-Dana (ORC) que coordina Gestió Cultural. Associació Valenciana de Professionals de la Cultura per encomana directa del Ministeri de Cultura.

Aquesta col·laboració té lloc a través de la cessió d’un espai de treball, amb domicili a l’edifici de la Fundació General UV (Amadeu de Savoia 4, València), on s’estableix l’Oficina per a la Recuperació Cultural (ORC) que realitza tasques d’assessoria, seguiment i anàlisi de les ajudes sorgides a causa de la situació que travessa el sector cultural després de les pèrdues ocasionades pel pas de la dana el passat 29 d’octubre.

A més, l’ORC s’encarrega d’avaluar les necessitats pròpies del sector cultural valencià que hagen quedat o no cobertes per les ajudes i poden trobar-se en risc.

En paraules de la vicerectora de Cultura i Societat, Ester Alba, vicepresidenta executiva de la Fundació General de la Universitat de València, “en aquests moments tan difícils, la Universitat de València ha d’estar al costat de les persones i, en aquest sentit, la cultura és fonamental: el sector cultural ha sigut greument afectat per la dana i des de la nostra Universitat estem col·laborant allà on cal i on se’ns requereix, juntament amb organitzacions com l’Oficina per a la Recuperació Cultural Post-Dana, la qual té un paper importantíssim, per encàrrec directe del Ministeri de Cultura, de suport i recuperació d’aquest sector professional”.

Per la seua banda, el president de Gestió Cultural, **José Ayelo**, ha destacat “el consens generat per tot el sector professional de les arts escèniques, visuals i la música perquè la nostra associació duga a terme el treball de l’Oficina de Recuperació Cultural”. Un fet que “posa en valor tot el sector cultural valencià que, de manera transversal, reconeix els danys estructurals causats per la catàstrofe, però sobretot el dany emocional que estan patint els professionals de la cultura i als quals volem acompanyar per a donar-los suport en el seu esforç físic i mental sobre les taules; potser siga aquesta la tasca més important que anem a realitzar des de l’Oficina”.

Gestió Cultural, integrada per més de 120 associats, ha rebut aquesta encomana directa del Ministeri de Cultura espanyol i l’ORC aglutina ja en aquests moments vora una vintena d’associacions culturals de les arts escèniques, la música, l’art i l’audiovisual, a les quals està donant cobertura per a la seua recuperació.

El seu objectiu és compartit, així mateix, amb la Universitat de València: promocionar la cultura en l’àmbit de la Comunitat davant la situació provocada per les inundacions de la dana a la província de València, la qual ha afectat també els agents culturals.

D’aquesta manera, tant la Universitat com Gestió Cultural. Associació Valenciana de Professionals de la Cultura treballen posant en comú els seus mitjans i oferint-se suport mutu per tal d’afavorir les seues respectives finalitats en matèria de cultura.

Arxivat en:

, Institucional
, Fundació General UV

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar